google/wiki40b huggingface dataset:
Anna Paquinová

Životopis

Anna sa narodila do učiteľskej rodiny, Brianovi a Mary Paquinovím. Keď mala štyri roky sa s rodičmi presťahovala na Nový Zéland v ktorom získala v roku 2001 aj občianstvo. Má dvoch starších súrodencov. V detstve sa venovala gymnastike, baletu, plávaniu, lyžovaniu, hre na violoncello a klavír. V rokoch 1994 až 1995 dokončila štúdium na Novom Zélande a po rozvode rodičov sa spoločne s matkou presťahovala do Spojených štátov.

Kariéra

Jej prvá skúsenosť s filmom bola v roku 1993 vo filme Piano. Na konkurz sa dostala náhodou, keď prišla na konkurz spolu so svoju sestrou s ktorou sa spoločne pripravovali. V roku 1994 bola nominovaná na Academy Awards, získala sošku Oscara a stala sa najmladšou držiteľkou Oscara v histórií. Zahrala si tiež v v dráme Amistad od režiséra Stevena Spielberga. V roku 2000 si zahrala v trilógií dobrodružného filmu X-Men, po boku Hugha Jackmana, Halle Berry či Patricka Stewarta. V roku 2007 získala viac priestoru vo filme Moje srdce pochovajte pri Wounted Knee ktorý jej vyslúžil nomináciu na Zlatý glóbus v roku 2008. Od roku 2008 pôsobí v seriály Pravá krv, kde stvárňuje rolu Sookie Stockhouse za ktorú v roku 2009 získala Zlatý glóbus. V roku 2010 získala ešte dve nominácie na Zlatý glóbus za hlavnú úlohu vo filme Odvážne srdce Ireny Sendlerovej (2009) a za postavu v seriály Pravá krv. 
V roku 2011 si strihla menšiu úlohu spoločne s Kristen Bell v úvode horroru Vreskot 4, v rovnakom roku sa objavila po boku Matta Damona v dráme Margaret. 
V roku 2017 sa objavila v siedmych epizódach seriálu Alias Grace a v roku 2019 sa objaví po boku hviezd ako Robert De Niro a Al Pacino vo filme The Irishman.

Osobný život

Dňa 5. augusta 2009 sa zasnúbila s kolegom so seriálu Pravá krv, Stephenom Moyerom. Dňa 21. augusta 2010 sa vzali v súkromnej rezidencii v kalifornskom Malibu. Žijú vo Venice v Los Angeles. V septembri 2012 sa im narodili dvojičky, dcéra Poppy a syn Charlie. 
Verejne sa prihlásila k bisexuálnej orientácií vo videu Give a Damn.  Táto kampaň inicializovala práva LGBT ľudí True Colors Fund, ktorú založila speváčka Cyndi Lauper. Taktiež podporuje viacero charitatívnych organizácií ako napríklad Children's Hospital Los Angeles a Make-A-Wish Foundation.
Cahuzac-sur-Adour

Poloha

Obec má rozlohu 6,62 km². Najvyšší bod je položený 141 m n. m. a najnižší bod 112 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železný Zekon

Život

Narodil sa 7. septembra 1960 v Zlíne. S ohýbaním železa začal už na učilišti a inšpiráciou mu bol brniansky silák Franta Kocourek. Vystupovať začal vo svojich 25 rokoch na plese v Bystřici, kde bol hosťom kozmonauta Vladimíra Remeka. Nasledovali vystúpenia na diskotékach a potom s hadmi, ktoré mu zháňal jeho asistent Zdeněk Svačina. S hadmi vystupoval najprv v Rakúsku a neskôr na diskotékach. Potom hady vystriedal za ohýbanie železa, podkov a klincov, neskôr za ťahanie automobilov a ďalšie vystúpenia.
Objavil sa tiež vo filmoch alebo seriáloch - v roku 2002 vo filme Brak, v roku 2008 v seriáli Comeback a v roku 2010 vo filme Největší z Čechů.

Zranenia

Počas vystúpenia, kedy sa snažil násadou bajonetu roztlačiť jeep, si prepichol krk a bajonet len ​​tesne minul miechu. Zranenie si vyžiadalo mesačný pobyt v nemocnici. Pri vystúpení v Mikulove, kde sa snažil v zuboch utiahnuť Tatru, zase omdlel. Pri vystúpení v Podolí na neho spadlo dvojtonové BMW, ktoré mu stlačilo rebrá, a musel byť odvezený na prehliadku do nemocnice.

Zaujímavosti

V živnostenskom liste má ako povolanie napísané artista.
Minzier

Poloha

Obec má rozlohu 8,79 km². Najvyšší bod je položený 750 m n. m. a najnižší bod 456 m n. m.

Obyvateľstvo

Počet obyvateľov obce je 834 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vinné

Dejiny

Prvá písomná zmienka o obci pochádza z roku 1249, keď ju získal istý Jakov od Sebeslavovho syna Petra, v tomto roku sa spomína aj fara. Roku 1335 sa spomína mlyn, 1336 vinice. Vinné patrilo panstvu Michalovce. Roku 1427 malo 37 port. V 18. storočí bolo známe ako trhová obec. Sídlili tu Sztárayovci, Szirmayovci, Draveckovci. Roku 1715 pre úteky poddaných poklesol počet domácností na 18, v roku 1828 mala obec 104 domov a 1061 obyvateľov.
Počas druhej svetovej vojny bola obec potrestaná za pomoc partizánom. 30. októbra 1944 do obce vnikli nacistické oddiely, ktoré popravili na mieste 7 obyvateľov a ďalších 15 deportovali do koncentračných táborov. Ostatných obyvateľov obce následne vyhnali zo svojich obydlí a obec vypálili. Zhorelo 285 domov, 120 domov bolo ohňom poškodených len čiastočne.

Erb

V modrom štíte veľký strieborný vinohradnícky nožík, sprevádzaný zľava zlatou osemhrotou hviezdou a sprava zlatým privráteným polmesiacom. Vinohradnícky nôž je podľa sv. Písma symbolom mieru. Hviezda a mesiac sú znakmi času.

Vlajka

Pozostáva z piatich pozdĺžnych pruhov vo farbách žltej, modrej, bielej, žltej a modrej. Ukončená je troma cípmi, čiže dvoma zástrihmi siahajúcimi do tretiny jej listu.
Crossac

Poloha

Obec má rozlohu 25,85 km². Najvyšší bod je položený 22 m n. m. a najnižší bod 0 m n. m.

Obyvateľstvo

Počet obyvateľov obce je 2 773 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rozérieulles

Poloha

Obec má rozlohu 6,58 km². Najvyšší bod je položený 342 m n. m. a najnižší bod 184 m n. m.

Obyvateľstvo

Počet obyvateľov obce je 1 398 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parkovisko

Parkovisko je plocha určená na parkovanie, resp. odstavenie väčšieho počtu motorových i nemotorových vozidiel. Podľa klasifikácie stavieb je parkovisko cestná alebo miestna komunikácia, ktorá je súčasťou dopravnej infraštruktúry.
Parkoviská bývajú budované napríklad pri nákupných centrách, letiskách, na odpočívadlách, pri čerpacích staniciach a pod. Ako parkovisko môže takisto slúžiť účelová komunikácia alebo parkovací pruh, či vyznačené miesta na miestnej komunikácii.
Parkovisko ako komunikácia býva doplnené a vodorovné a zvislé dopravné značenie. Príkladom je napríklad vyhradené miesto pre ľudí s telesným postihnutím.

Parkovisko ako inžinierska stavba

Hlavnou časťou parkoviska je spevnená plocha (asfaltová, betónová alebo dlažba). Dažďová voda býva odvodnená spádovaním spevnených plôch do žľabov alebo vpustí a následne do kanalizácie. Vzniká tak odpadová voda, ktorá sa čistí podľa požiadaviek špecifických noriem a zákonov napr. odlučovačom ropných látok. Výnimkou sú zastrešené parkoviská alebo viacpodlažné parkovacie domy.
Pont-Audemer (obec)

Poloha

Obec má rozlohu 9,35 km². Najvyšší bod je položený 115 m n. m. a najnižší bod 2 m n. m.

Obyvateľstvo

Počet obyvateľov obce je 8 943 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kyselina chlorovodíková

História

Lúčavka kráľovská, zmes kyseliny chlorovodíkovej a kyseliny dusičnej, pripravená reakciou chloridu amónneho v kyseline dusičnej, bola popísaná v prácach Pseudo-Gebera, európskeho alchymistu z 13. storočia. Iné odkazy naznačujú, že prvá zmienka o lúčavke kráľovskej pochádza z byzantských rukopisov z konca 13. storočia. Prvotný objav kyseliny chlorovodíkovej sa pripisuje alchymistovi Abú Músá Džábir ibn Hajján (pribl. 800 n. l.).
Magnicourt

Poloha

Obec má rozlohu 7,89 km². Najvyšší bod je položený 143 m n. m. a najnižší bod 100 m n. m.

Obyvateľstvo

Počet obyvateľov obce je 67 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hauterive (Yonne)

Poloha

Hauterive má rozlohu 9,56 km². Najvyšší bod je položený 156 m n. m. a najnižší bod 88 m n. m.

Obyvateľstvo

Hauterive má 427 obyvateľov (2009).
Graf vývoja obyvateľstva:
Zdroje: INSEE
Vannecourt

Poloha

Obec má rozlohu 9,55 km². Najvyšší bod je položený 336 m n. m. a najnižší bod 213 m n. m.

Obyvateľstvo

Počet obyvateľov obce je 87 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Su Nuraxi di Barumini

Su Nuraxi di Barumini je významná archeologická lokalita neďaleko Barumini na Sardínii. Centrom miestneho komplexu ruín je trojposchodová budova datovaná do doby okolo roku 1500 pred Kr.
Nálezisko je od roku 1997 súčasťou svetového dedičstva UNESCO.
Breuchotte

Poloha

Obec má rozlohu 4,37 km². Najvyšší bod je položený 422 m n. m. a najnižší bod 312 m n. m.

Obyvateľstvo

Počet obyvateľov obce je 317 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
VSŽ Košice v sezóne 1976/1977

Herný systém

Ligu hralo 12 klubov, kde každý s každým odohral 2 zápasy vonku a 2 zápasy doma.
Gresin

Poloha

Obec má rozlohu 5,01 km². Najvyšší bod je položený 730 m n. m. a najnižší bod 238 m n. m.

Obyvateľstvo

Počet obyvateľov obce je 353 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adygovia

Adygovia alebo staršie Čerkesi (zastarano Adigovia) je všeobecné označenie skupiny príbuzných kmeňov, žijúcich v oblasti severného Kaukazu. V Európe bola v minulosti táto skupina známejšia skôr pod označením Čerkesi než Adygovia. Dnes sa k Adygom zaraďujú Adygejci, vlastní Čerkesi a Kabardi.
Eurocopter AS355 Écureuil 2

Vývoj

Jednomotorová verzia vrtuľníka bola vyvíjaná od začiatku 70. rokov, aby vo výrobe nahradila stroj Aérospatiale Alouette II. Prvý  let sa uskutočnil 27. júna 1974. Dvojmotorová verzia označená ako Ecureuil 2, Twin Squirrel alebo v Severnej Amerike Twin Star, vzlietla prvý raz 28. augusta 1979.
Aj napriek neskoršiemu uvedeniu do života moderného vrtuľníka Eurocopter EC 130, ktorý  vychádzal koncepčne zo stroja AS 350, zostala produkcia vrtuľníkov AS 350 a AS 355 vysoká. Jednomotorové i dvojmotorové verzie vrtuľníkov boli licenčne vyrábané brazílskym závodom Helibras.

Vrtuľníky AS355 na Slovensku

Vrtuľníky Eurocopter AS355 sa v Česko-Slovensku objavili prvý raz v roku 1992. Využívala ich Vrtuľníková záchranná zdravotná služba. Prvou bola slovenská spoločnosť ATE, ktorá dva kusy OK-WIQ, OM-MIQ (pred rokom 1992 s imatrikuláciou OK-MIQ) používala od roku 1992. Prenajímala ho Záchrannej službe v Košiciach. Od 2. februára 1993 slúžil u firmy ATE vrtuľník AS355 F1 V roku 1997 ATE modernizuje letecký park francúzskym vrtuľníkom AS355N Écureuil (OM-OTO). Od februára 1996 u firmy DELTA SYSTEM - AIR, s. r. o. slúžil AS355 F2 s reg. OK-AIA a AIB. Firma DELTA SYSTEM – AIR, a. s. v júni 2003 prebrala nový vrtuľník Eurocopter AS 355N OK-DSN. Vrtuľník slúžil na stanici LZS v Ústí nad Labem. V januári 2005 bol vystriedaný vrtuľníkom Eurocopter 135 T2 OK-DSB.

Technické údaje AS355N Écureuil 2

Dáta podľa Jane's All The World's Aircraft 1988-89
Július Komora

Životopis

V roku 1911-15 študoval na gymnáziu v Banskej Bystrici, 1915-19 na učiteľskom ústave v Turčianskych Tepliciach a v Spišskej Novej Vsi.
Pôsobil ako učiteľ v Hornej Zubrici (1919 – 1921), Partizánskej Ľupči (1921 – 1931), riaditeľ ľudovej školy v Šenkviciach (1931 – 1938), v Bratislave-Kolibe (1938 – 1960).
Od roku1929 prispieval do časopisov. Zostavoval výchovne zamerané scénky so včelárskou tematikou.
2005 UE1

Popis objektu

Vzhľadom na to, že bola pozorovaná iba dva dni počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

História

Planétku objavili 24. októbra 2005 okolo 06:13 svetového času (UTC) na Lincoln Laboratory Observatory jednometrovým ďalekohľadom s CCD kamerou v rámci programu LINEAR astronómovia M. Bezpalko, L. Manguso, D. Torres, R. Kracke, A. Milner a H. Love. Dňa 24. októbra 2005 o 05:21 UTC preletela rýchlosťou 4,72 km/s v minimálnej vzdialenosti 763 tis. km od stredu Zeme. 
V uplynulom polstoročí sa planétka trikrát priblížila k Venuši, a to v rokoch 1958,  1977 a 1991, v poslednom prípade iba na 1,1 mil. km. Pol roka pred objavom, 19. júna 2005, minula Zem vo vzdialenosti 27 mil. km. Potom sa opäť vzdialila, aby sa na jeseň toho istého roka znovu k Zemi vrátila.

Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 266 tis. km. Najbližšie priblíženie k Zemi na vzdialenosť 25,6 mil. km sa očakáva 28. októbra 2016. V 21. storočí dôjde ešte k ďalším priblížením tohto telesa k Zemi, a to v rokoch 2021, 2032, 2043, 2049, dokonca dvakrát v roku 2060 a po jednom stretnutí v rokoch 2065, 2076, 2087 a 2092. Raz do konca 21. storočia sa stretne s Venušou, ktorú minie vo vzdialenosti 3 mil. km. Aj keď patrí k blízkozemským planétkam, nemôže Zem ohroziť.
Rockstar (Nickelback)

Úspech

Skladba dosiahla veľký úspech v rebríčkoch. Dosiahol #1 v rebríčku UK Rock, zaujal tiež #2 v rebríčkoch singlov v Írsku a Rusku a tiež dosiahol vrchol v rebríčku UK Singles Chart. Skladba sa tiež tešila veľkému úspechu v USA, kde dosiahla #4 v rebríčku Mainstream Rock Tracks a #37 v rebríčku Modern Rock Tracks. Skladba získala tiež #100 v zozname 10 najlepších piesní roku 2007 časopisu Rolling Stone. Skupina Nickelback kvôli tejto pozícii kritizovala časopis. Skladba tiež obsadila #1 v britskom rebríčku UK Official Download Chart. Skladba „Rockstar“ bola tiež v zozname Top 5 singlov roku 2008, ale nedostala sa na #1.

Skladba na koncertoch

Skladba „Rockstar“ naživo debutovala v roku 2005 počas koncertov, ktoré predchádzali vydanie albumu. Odvtedy je pravidelne hraná na každom koncerte. Napriek tomu sa skladba neobjavila na koncertnom DVD Live at Sturgis 2006. Skladba je počas koncertov často hraná v akustickej verzii. Hlas nahraný Billym Gibbonsom je na koncertoch prehrávaný z pásky.
Ace Frehley

Životopis

Aj po odchode zo skupiny Kiss mal Frehley dosť úspešnú sólovú hudobnú kariéru, ktorú si udržal aj tým, že sa opätovne spojil so skupinou v roku 1996 na veľmi vydarenom spoločnom koncertnom turné ich najslávnejšej zostavy. Jeho druhé pôsobenie v skupine trvalo do roku 2002 keď od nej odišiel v závere Farewell Tour. Od tejto chvíle ukončil aj svoju sólovú kariéru.
Ace sa narodil a vyrastal v Bronxe. Bol najmladší z troch detí. Ako mladík bol Frehley v newyorských uliciach členom pouličného gangu nazvaného The Duckies. V tomto gangu bol s ním aj Steven Edward Duren, neskôr známy ako Blackie Lawless, frontman heavy metalovej skupiny W.A.S.P.).
Frehleyovci boli rodina hudobníkov a tak sa stalo, že Paul dostal svoju prvú elektrickú gitaru ako trinásťročný na Vianoce roku 1964. Na gitaru sa učil hrať sám. Ace uvádza, že jeho hudobnými vzormi boli Jeff Beck a Pete Townshend.
Od začiatku 70. rokov popri práci hral Ace Frehley v niekoľkých miestnych skupinách. V roku 1972 mu jeho kamarát Bob McAdams ukázal inzerát na sólového gitaristu v týždenníku The Village Voice. Bob a Ace šli na konkurz na 10 East 23rd Street, kde stretli trio Paul Stanley, Gene Simmons a Peter Criss. Ace (ktorý mal vtedy na nohách obuté topánky rozličných farieb, jednu červenú a druhú oranžovú) bol na prvý pohľad nezaujímavý, ale skupine sa pozdávala Aceho interpretácia hry na gitaru. Asi po troch týždňoch mu oznámili, že je prijatý na post sólového gitaristu.
Okolo januára 1973 sa vtedy bezmenná skupina rozhodla pre názov KISS. Ace pre skupinu navrhol aj logo s dvoma bleskami. Objavili sa špekulácie okolo analógie medzi týmito dvoma bleskami a znakom ozbrojenej teroristickej organizácie nacistickej Tretej ríše SS, Frehley však kategoricky poprel akúkoľvek súvislosť. Skupina, ovplyvnená glam rockovou érou, sa rozhodla na vystúpeniach používať mejkap a kostýmy fiktívnych postáv. Ace si okolo očí namaľoval štylizované trblietajúce hviezdy. Po dotvorení vizuálu jeho postavy sa Ace Frehley stal v skupine stelesnením postavy „Space Ace“, alebo aj mimozemšťana z planéty Jendell.
Les Ferres

Poloha

Obec má rozlohu 13,7 km². Najvyšší bod je položený 1 278 m n. m. a najnižší bod 180 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vers (Haute-Savoie)

Poloha

Obec má rozlohu 5,91 km². Najvyšší bod je položený 821 m n. m. a najnižší bod 530 m n. m.

Obyvateľstvo

Počet obyvateľov obce je 668 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Minšuku

Minšuku (jap. 民宿) je japonský typ penziónu. Je to jednoduché ubytovacie zariadenie. Minšuku ponúkajú ubytovanie v súkromí. Japonská rodina niekedy sprístupní hosťom aj svoju domácnosť, pričom hostia sú považovaní za súčasť rodiny. V minšuku vládne príjemná atmosféra. Na rozdiel od rjókanu si futony (matrace) hosť rozkladá a skladá sám.
Chórová ochodza

Chórová ochodza je časť vnútorného priestoru najmä stredovekého kostola, koridor, ktorý obchádza chór (presbytérium, svätyňu).
Zvyčajne je predĺžením bočných lodí a má rovnakú šírku a výšku. Od chóru ju oddeľuje rad stĺpov a/alebo pilierov, ktoré tvoria kolonádu alebo častejšie arkádu – tak isto, ako sú odddelené bočné lode od hlavnej. Oddelenie chórovej ochodzy od chóru môže byť ešte zvýraznené chórovým zábradlím. K vonkajšej strane chórovej ochodzy môžu byť pripojené apsidy alebo kaplnky; ak ich je viac, tvoria veniec apsíd alebo kaplniek.
Najčastejšie sa nachádza v pútnických kostoloch. Umožňovala pútnikom plynulo prechádzať okolo a poza hlavný oltár, kde sa nachádzal hrob alebo relikvie svätca a modliť sa v kaplnkách na vonkajšom obvode ochodze bez toho, aby rušili bohoslužbu pred hlavným oltárom.
Chórová ochodza je charakteristická pre románske chrámy vo Francúzsku a pre gotické chrámy.

Dejiny

Tento architektonický prvok sa objavil v karolínskom období v podobe chodby, ktorá sprístupňovala kaplnky za chórom. Neskorším zachovaným príkladom je podkovovitá chodba v predrománskej krypte pod katedrálou Notre-Dame v Chartres. Jeden z najstarších príkladov skutočnej chórovej ochodzy je v románskom kostole Saint Philibert v Tournus; je datovaná do začiatku 11. storočia (pod ňou sa nachádza podkovovitá chodba krypty z 10. storočia, kde je hrobka mučeníka sv. Valeriána).
Chórové ochodze sú typické pre pútnické kostoly, ktoré stavali v južnom Francúzsku a severnom Španielsku pozdĺž pútnickej cesty do Santiaga de Compostela. Príkladmi sú bazilika Saint-Sernin v Toulouse nad hrobom sv. Saturnina a katedrála v Santiagu de Compostela nad hrobom apoštola Jakuba Staršieho.
Dvojloďová chórová ochodza v opátskej bazilike Saint-Denis v Saint-Denis pri Paríži je súčasťou úplne prvej gotickej stavby.
Jednoloďová alebo dvojloďová chórová ochodza sa potom stala jedným z charakteristických znakov gotických katedrál.
Vertou

Poloha

Obec má rozlohu 35,68 km². Najvyšší bod je položený 56 m n. m. a najnižší bod 1 m n. m.

Obyvateľstvo

Počet obyvateľov obce je 21 333 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Podlavické výmole

Polohopis

Podlavické výmole sa nachádzajú na južnom svahu Žiaru, asi 200 m severne od cesty II/578, približne 4 km severozápadne vzdušnou čiarou od Námestia SNP.

Prírodná rezervácia

Rozloha rezervácie je 267 700 m², ochranné pásmo nie je stanovené. Ochranný stupeň je číslo 4. Prírodná rezervácia bola vyhlásená v roku 1998 Krajským úradom v Banskej Bystrici Všeobecne záväznou vyhláškou č.7/1998 z 30. novembra 1998. Účelom je ochrana „lesných spoločenstiev s koncentrovaným výskytom rastlinných druhov z čeľade vstavačovitých.“. Chránený areál spravuje Štátna ochrana prírody stredisko CHKO Poľana. Podlavické výmole nie sú súčasťou VCHÚ.
Pitcairnove ostrovy

Geografia

Pitcairnove ostrovy tvoria juhovýchodný výbežok súostrovia Tuamotu vo Francúzskej Polynézii. Tvoria ich štyri ostrovy: Pitcairn, Oeno (atol s piatimi ostrovčekmi), Henderson a Ducie (atol so štyrmi ostrovčekmi). Trvalé osídlenie je len na ostrove Pitcairn, ktorý je dostupný len loďami. Ostrov Henderson tvorí asi 67 % celkovej rozlohy ostrovov, ale je obťažne prístupný kvôli vápencovým útesom. Ostrov by dokázal uživiť malú populáciu, ale je neobývaný. Ostatné ostrovy sú vzdialené ďalej ako 100 km a sú neobývateľné.

Hospodárstvo

Úrodná zem v údoliach na Pitcairne má dobré podmienky na pestovanie rôznych druhov ovocia a zeleniny, citrusov, cukrovej trstiny a banánov. Napriek tomu sú obyvatelia ostrova závislí hlavne na rybolove. Hlavným zdrojom príjmov je predaj poštových známok zberateľom, medu a suvenírov. Obchod je limitovaný odľahlosťou ostrova, vybudovanie letiska ani prístavu nie je možné, Všetok tovar sa prepravuje dvoma dieselovými, 13 metrov dlhými hliníkovými člnmi s nosnosťou do 10 ton, ktoré osadníci dostali v roku 1995 z Nového Zélandu. Ešte v roku 1880 britská kráľovná Viktória darovala ostrovanom dva veľrybárske člny. Svoje vlastné člny si postavili z dreva až v roku 1980.
Fakulta elektrotechniky a informatiky Technickej univerzity v Košiciach

Katedra počítačov a informatiky

Garantuje a všetkými svojimi predmetmi zabezpečuje študijný program informatika v bakalárskom, inžinierskom a doktorandskom stupni štúdia.

Katedra kybernetiky a umelej inteligencie

Katedra kybernetiky  a umelej inteligencie poskytuje vzdelanie v študijnom programe Inteligentné systémy v odbore Kybernetika a Hospodárska informatika vo všetkých troch stupňoch štúdia. Absolventi sú pripravení pre tvorbu aplikácií základných a tiež pokročilých inteligentných metód a technológií pre praktické použitie v množstve aplikačných informatických oblastí. 
Hlavné oblasti výskumu na katedre sú napr. umelá inteligencia, inteligentný priestor, cloudová robotika, inteligentné kybernetické systémy, Internet vecí, dátové vedy, inteligentné metódy a algoritmy pre riadenie a modelovanie zložitých systémov, diagnostiky dynamických systémov, metódy výpočtovej inteligencie v inteligentných agentových systémoch a v aplikáciách, inteligentné systémy pre podporu rozhodovania, objavovanie znalostí, znalostné technológie pre vyhľadávanie informácií vedomostí.
Katedra vznikla v 1964, ešte pred vznikom samotnej fakulty. V roku 1989 po rozdelení Katedry technickej kybernetiky vznikla Katedry kybernetiky a umelej inteligencie. V súčasnosti má organizačne má  3 centrá: Centrum inteligentných technológii, Centrum aplikovanej kybernetiky a centrum hospodárskej informatiky. Katedra je zapojená do mnohých výskumných, vzdelávacích a podnikateľských projektov.

Katedra matematiky

Katedra zabezpečuje výuku matematických predmetov pre bakalársky a inžiniersky stupeň štúdia pre všetkých študentov FEI TU v Košiciach. Okrem toho spolupracuje aj pri zabezpečení niektorých ďalších predmetov v rámci celej Technickej univerzity. Rovnako sa zamestnanci katedry podieľajú na vedeckom výskume fakulty i univerzity.
Saint-Aubin-sur-Gaillon

Poloha

Obec má rozlohu 19,46 km². Najvyšší bod je položený 143 m n. m. a najnižší bod 16 m n. m.

Obyvateľstvo

Počet obyvateľov obce je 1 686 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brezovica (potok)

Prameň

Pramení v Skorušinských vrchoch, v podcelku Skorušina, na severozápadnom svahu Skorušiny (1 313,8 m n. m.) v nadmorskej výške cca 1 155 m n. m.

Opis toku

V pramennej oblasti tečie na sever, sprava priberá dva prítoky taktiež zo severozápadných svahov Skorušiny a stáča sa na severozápad. Z ľavej strany priberá ďalší prítok zo severozápadného svahu Skorušiny a z tej istej strany prítok zo severovýchodného svahu Javoriniek (1 122,7 m n. m.). Následne sa stáča definitívne na sever, vytvára nevýrazný oblúk ohnutý na východ, zľava priberá prítok najprv zo severného svahu Ostrého vrchu (942,4 m n. m.), potom ďalší v lokalite Vyševcové a preteká močaristým územím východne od obce Brezovica a zároveň vstupuje do Oravskej kotliny. Napokon priberá ešte pravostranný prítok z oblasti Priečneho a na západnom okraji obce Liesek ústi v nadmorskej výške približne 637 m n. m. do Oravice.
Rada Národov Najvyššieho sovietu Zväzu sovietskych socialistických republík

Rada Národov Najvyššieho sovietu Zväzu sovietskych socialistických republík (rus. Совет Национальностей Верховного Совета СССР) bola jedna z dvoch komôr Najvyššieho sovietu ZSSR, ktorá spolčovala 750 poslancov. Do rady sa volilo v pomere 32 poslancov z každej zväzovej republiky: 11 poslancov z každej autonómnej republiky: 5 poslancov z každej autonómnej oblasti: 1 poslanec z každého autonómneho okruhu.